אדמיאל קוסמן

אַדְמיאל מאיר קוֹסְמן (נולד ב-20 באוגוסט 1957) הוא משורר ישראלי, פרופסור למדעי היהדות באוניברסיטת פוטסדאם, והמנהל האקדמי של המכון להכשרת רבנים רפורמים ע"ש גייגר בברלין.

==ביוגרפיה==

קוסמן נולד בשנת 1957 בחיפה. הוא נשוי בשנית ואב לארבעה. הוא מחלק את זמנו בין ירושלים לברלין. למד בישיבת נתיב מאיר, ולאחר מכן בישיבת הכותל אצל הרב שג"ר. לאחר שירותו הצבאי למד בבית-הספר לאמנות בצלאל.

קוסמן סיים את הדוקטורט במחלקה לתלמוד באוניברסיטת בר-אילן בשנת 1993 בהצטיינות יתרה. בשנת 1997 מונה למרצה בכיר, ובשנת 2003 התמנה לפרופסור מן המניין ולבעל הקתדרה ללימודים רבניים שהוקמה במחלקה ללימודי הדתות באוניברסיטת פוטסדם. משנת 2014 הוא מנהל את בית הספר לתאולוגיה יהודית בברלין.

בעבודתו הנוכחית הוא משלב הוראה בתחום האקדמי עם עבודת חינוך יהודי בסמינר לרבנים, וכמו כן הוא מתאם את לימודי הרבנים-לעתיד עם המסגרות שבהן התלמידים שוהים שנה או שנתיים בישראל. בנוסף לכך הוא מעורב בברלין ומחוצה לה בפעילות הקשורה לדיאלוג הבין-דתי.

קוסמן פרסם כחמישים מאמרים אקדמיים במחקר ההלכה, האגדה ובחקר הפנומנולוגיה של הדת, ומאות מאמרים פופולריים.

הוא ידוע גם כמשורר, ופרסם תשעה ספרי שירה: "ואחרי מוראות מעשה-השיר", מסדה, 1980; "בגדי נסיך", כתר, 1988; "סמרטוטים-רכים", 1991; "מה אני יכול", 1995; "הגענו-לאלוהים", 1998; "פירוש חדש-בס"ד", 2000. ארבעת הספרים האחרונים ראו אור בסדרת ריתמוס, הוצאת הקיבוץ המאוחד. "ארבעים שירי אהבה ושני שירי אהבה נוספים לאלוהים" (הקיבוץ המאוחד, 2003) ו"סידור אלטרנטיבי: לשבעים ואחד שירים חדשים" (הקיבוץ המאוחד, 2007) ראו גם הם אור בהוצאת הקיבוץ המאוחד (הספרים האחרונים יצאו בתבנית אלבומית בצירוף עבודות אמנות של מאיה כהן לוי), וספרו האחרון "קטעים איתך" (2011). כמו כן ערך יחד עם מירון איזקסון את האנתולוגיה לשירה אמונית "שירה חדשה" ("אפיריון", 1997).

בשנת 1991 זכה בפרס ברנשטיין לשירה, בשנת 1992 בפרס ראש הממשלה, ובשנת 2000 בפרס ברנר.

מבחר שירים משלו תורגם על ידי ליסה כץ ושלומית נעים-נאור ויצא לאור בהוצאת זפיר האמריקאית בספר בשם Approaching
You in English, Zephyr Press 2011.

קוסמן הוא בעל הטור "אוצר קטן" בעיתון "הארץ", המתפרסם לסירוגין כבר למעלה מעשור ונודעה לו השפעה רבה על המגמה הכללית של ההתעניינות והשיבה הלא-אורתודוקסית אל ארון הספרים היהודי בארץ. במדור זה מגלה קוסמן נקודות-מגע אפשריות בין המקורות היהודים המסורתיים ובין אופני מחשבה הלקוחים מדתות אחרות ומההגות הפוסט-מודרנית - ומחברן לשאלות התרבות והדת האקטואליות.

מעבודותיו בתחום המחקר ראוי לציון ספרו "מסכת גברים: רב והקצב ועוד סיפורים: על גבריות, אהבה ואותנטיות" שראה אור בשנת 2002 ואחריו: "מסכת נשים: חוכמה, אהבה, נאמנות, תשוקה, יופי, מין, קדושה" שראה אור בשנת 2007 (בהוצאת כתר). ספרו העיוני השלישי "נשיות בעולמו הרוחני של הסיפור התלמודי" ראה אור בהוצאת הקיבוץ המאוחד בשנת 2008.

==ספריו==
===ספרי שירה===
*ואחרי מוראות מעשה השיר, הוצאת מסדה (1980)
*בגדי נסיך, הוצאת כתר (1988) (זכה בפרס ברנשטיין)
*סמרטוטים רכים, הוצאת הקיבוץ המאוחד (1990)
*מה אני יכול, הוצאת הקיבוץ המאוחד (1995)
*הגענו לאלוהים, הוצאת הקיבוץ המאוחד (1998) (זכה בפרס ברנר)
*פירוש חדש בס"ד, הוצאת הקיבוץ המאוחד (2000)
*ארבעים שירי אהבה: ושני שירי אהבה נוספים לאלוהים, הוצאת הקיבוץ המאוחד (2003)
*סידור אלטרנטיבי: לשבעים ואחד שירים חדשים, הוצאת הקיבוץ המאוחד (2007)
*קטעים איתך: שירים, (הוצאת הקיבוץ המאוחד, 2012)
*Approaching You in English, Zephyr Press, 2011

===ספרי עיון===
*מסכת גברים: רב והקצב ועוד סיפורים על גבריות, אהבה ואותנטיות בסיפור האגדה ובסיפור החסידי, ושתי הערות על יצירות קולנוע, הוצאת כתר, 2002
*מסכת נשים: חוכמה, אהבה, נאמנות, תשוקה, יופי, מין, קדושה - קריאה בסיפורים תלמודיים ורבניים ושני מדרשי שיר, הוצאת כתר, 2007
*נשיות בעולמו הרוחני של הסיפור התלמודי, הוצאת הקיבוץ המאוחד, 2008
*(2009) [http://www.libreka.de/9783899137019/FC Men’s World: Reading Masculinity in Jewish Stories in a Spiritual Context]
*(Gender and Dialogue in the Rabbinic Prism (Studia Judaica; de Gruyter, New York and Berlin 2012
*מסכת שלום: הסכסוך הישראלי-ערבי לאור מקורות מדרשיים ורבניים, הוצאת ידיעות אחרונות, 2014

==לקריאה נוספת==
*דרור אידר, 'מתחת ומעבר לגדרות: עיון ביצירתם של יוסף צבי רימון ואדמיאל קוסמן', תרבות יהודית בעין הסערה, תשס"ב-2002.
*יערה בן-דוד, 'עם עטיפות הנפש או בלעדיהן': אדמיאל קוסמן, "סמרטוטים רכים", אהבה ממבט שני, תשנ"ז-1997.
*אילן שיינפלד, 'כרובים מרוממים', דימוי, 4, תשנ"ב-1992.

==קישורים חיצוניים==
קישורים להרצאות מקוונות של אדמיאל קוסמן:
* [https://www.youtube.com/playlist?list=PLgN7-OFTy09Sy7ZpcCRHnef8FAtrvCqN8 הרצאת הכנס השנתי של המחלקה לפילוסופיה בבר-אילן]
* [https://www.youtube.com/watch?v=QU0L6nsnASQ&t=58s הרצאה: על הגוף והמעשה הדתי]
* [https://www.youtube.com/watch?v=3LrcvK3oxlE&t=2366s&ab_channel=BeitAgnonביתעגנוןבירושלים הרצאה על משנת בובר לבית עגנון (מדקה 20 ואילך)]
* [https://www.youtube.com/watch?v=4BRrswADTqU&t=294s הסיפור התלמודי על חומא אשת אביי]
* הבלוג האישי של אדמיאל קוסמן https://admiel1kosman.wordpress.com/

* [https://web.archive.org/web/20140730031659/http://www.juedischetheologie-unipotsdam.de/personal/rabbinischeliteratur/kosman.html אתר אינטרנט של פרופ' אדמיאל קוסמן באוניברסיטת פוטסדם]
* [https://spiritualenquiry.wordpress.com "הדרך הרוחנית - התכתבות", בלוג משותף של אדמיאל קוסמן ועמיר פריימן]
* [http://israel.poetryinternationalweb.org/piw_cms/cms/cms_module/index.php?obj_id=15835&x=1 שירים של אדמיאל קוסמן באתר poetry international web] 
* [https://web.archive.org/web/20090310170924/http://www.blogs.bananot.co.il/showPost.php?blogID=194&PHPSESSID=f7792ab2f8aab60d56558f08768f4388 הבלוג של אדמיאל קוסמן], באתר "בננות"
* 
* 
* 
* - ריאיון עם קוסמן
* 
* 
* 
* [http://www.nillydagan.com/סופ-ש-שירה-53-10-10-2014/1301-אדמיאל-קוסמן אדמיאל קוסמן באנתולוגיה מקוונת לשירה עברית באתר של נילי דגן]

מכּתביו:
* [http://www.snunit.k12.il/shireshet/mainkosmo.html מבחר שירים של קוסמן]
* [http://www.daat.ac.il/daat/sifrut/poem_auther.asp?id=20 עוד מבחר שרים של קוסמן]
* [http://www.biu.ac.il/JH/Parasha/veethcha/kos.html מאמר על פרשת ואתחנן] 
* [http://www.ynet.co.il/headlines/1,7340,L-777,00.html טורים של קוסמן באתר ynet]
* 
* 
* 
* 
* 
* 
* 
* [https://web.archive.org/web/20140806110153/http://east-west-psych.co.il/איפה-לחפש-את-עצמנו איפה לחפש את עצמנו (על בובר והיידגר)], רבעון לפסיכולוגיה ממזרח ומערב, 17 בפברואר 2012
* [https://web.archive.org/web/20140808160742/http://east-west-psych.co.il/על-שלושה-מצבים-של-החתירה-לקראת-בחיינו על שלושה מצבים של ה"חתירה-לקראת" בחיינו ועל ההצעה היהודית הדיאלוגית], רבעון לפסיכולוגיה ממזרח ומערב, 27 ביולי 2012
* 
* 
* 
* 
* 
* 
* 
* אדמיאל קוסמן, פרגמנטים ישראלים, באתר הארץ | [https://www.haaretz.co.il/literature/safrut/print/1.1675904 30 במרץ 2012] | [https://www.haaretz.co.il/literature/safrut/print/1.1829009 23 בספטמבר 2012] | [https://www.haaretz.co.il/literature/poetry/.premium-1.1983527 8 באפריל 2013] | [https://www.haaretz.co.il/literature/poetry/.premium-1.2118597 18 בספטמבר 2013] | [https://www.haaretz.co.il/literature/poetry/.premium-1.2234886 27 בפברואר 2014] | [https://www.haaretz.co.il/literature/poetry/.premium-1.2309970 5 במאי 2014] | [https://www.haaretz.co.il/literature/poetry/.premium-1.2401024 10 באוגוסט 2014] | [https://www.haaretz.co.il/literature/prose/.premium-1.2454419 10 באוקטובר 2014] | [https://www.haaretz.co.il/literature/poetry/.premium-1.2505055 8 בדצמבר 2014] | [http://tools.wmflabs.org/hewiki-tools/redirect.php?q=http://www.haaretz.co.il/1.2619775 23 באפריל 2015] | [http://tools.wmflabs.org/hewiki-tools/redirect.php?q=http://www.haaretz.co.il/1.2677851 7 ביולי 2015] | [http://tools.wmflabs.org/hewiki-tools/redirect.php?q=http://www.haaretz.co.il/1.2739152 27 בספטמבר 2015] | [http://tools.wmflabs.org/hewiki-tools/redirect.php?q=http://www.haaretz.co.il/1.2856281 21 בפברואר 2016] | [http://tools.wmflabs.org/hewiki-tools/redirect.php?q=http://www.haaretz.co.il/1.3005418 13 ביולי 2016] | [http://tools.wmflabs.org/hewiki-tools/redirect.php?q=http://www.haaretz.co.il/1.3162064 1.3162064] | [http://tools.wmflabs.org/hewiki-tools/redirect.php?q=http://www.haaretz.co.il/1.3857217 17 בפברואר 2017] | [http://tools.wmflabs.org/hewiki-tools/redirect.php?q=http://www.haaretz.co.il/1.4169130 18 ביוני 2017]

על כתביו:
* חוה פנחס-כהן, [https://eretzacheret.org/לא-הגענו-לאלוהים/ לא הגענו לאלוהים - על שני שירים מתוך "הגענו לאלוהים"], מגזין "ארץ אחרת", 31 בינואר 2001
* 
* E.C. Belli, [http://wordswithoutborders.org/book-review/admiel-kosmans-approaching-you-in-english Admiel Kosman’s “Approaching You in English”], Words Without Borders

קטגוריה:משוררים ישראלים
קטגוריה:משוררים כותבי עברית
קטגוריה:זוכי פרס ברנר
קטגוריה:זוכי פרס ברנשטיין
קטגוריה:בוגרי ישיבת נתיב מאיר
קטגוריה:בוגרי ישיבת הכותל
קטגוריה:בוגרי בצלאל, אקדמיה לאמנות ועיצוב
קטגוריה:יהדות רפורמית בישראל: אישים
קטגוריה:בעלי תואר דוקטור מאוניברסיטת בר-אילן
קטגוריה:ישראלים שהיגרו לגרמניה
קטגוריה:חוקרי תלמוד
קטגוריה:ישראלים שנולדו ב-1957